ناوچەی بێلایەنی نێوان سعوودیە و عێراق

پرسی ناوچەی بێلایەنی نێوان سعوودیە و عێراق لە نێوان سنوورەکانی ئەو دوو وڵاتەیە و ڕووبەرەکەی بە ٧٤٤ کیلۆمەتر دووجا مەزەندە دەکرێت، بە چارەسەرنەکراو ھەژمار کرا. پەیمانی موحەممەڕە کە لە ٥ی ئایاری ١٩٢٢ بەسترا، باس لە ململانێی نزیک لە نێوان شانشینی عێراق کە لەژێر ئیختیاری بەریتانیادا بوو، لەگەڵ سوڵتانییەتی نەجد و ھاوپێچەکانی، کە دواتر بوو بە شانشینی سعوودیە لە دوای لکاندنی بە شانشینی حیجازەوە. خودی پەیماننامەکە خۆی لە پرۆسەی دیاریکردنی سنوورەکان بەدوور گرت، بەڵام دوای دانوستانەکانی دواتر کە لەڕێگەی ڕێککەوتنی عەقیر لە ٢ی کانوونی یەکەمی ١٩٢٢ ئەنجامدرا، زۆربەی سنوورەکانی نێوان ھەردوو وڵات دیاریکران و ئەمەش بووە ھۆی دروستبوونی ناوچەیەکی بێلایەن. لەم ناوچەیەدا ڕێگە نادرێت دامەزراوەی سەربازی یان ھەمیشەیی دروست بکرێت و ئازادیش بۆ ڕەوەندە نیشتەجێیەکی ھەردوو وڵات جێدەھێڵرێت بۆ ئەوەی بچنە ناوچەکە و سوود لە لەوەڕگە و بیرەکانی وەربگرن.

لە ساڵی ١٩٧٥ حکوومەتی سعوودیە و عێراق گەیشتنە ڕێککەوتن لەسەر دابەشکردنی کارگێڕی ناوچەکە، ھەروەھا پەیماننامەیەکی سنووری بەشێوەیەکی دوولایەنە لە ساڵی ١٩٨١ ئەنجامدرا لە دیاریکردنی سنوورە نوێیەکاندا ڕوویدا بە نەخشەی وردەوە بەڵام ڕانەگەیەندرا بەتایبەت بۆ نەتەوە یەکگرتووەکانیش. لەگەڵ سەرھەڵدانی شەڕی کەنداو لە ساڵی ١٩٩١، عێراق ھەموو ئەو ڕێککەوتنانەی ھەڵوەشاندەوە کە لە ساڵی ١٩٦٨ەوە لەگەڵ سعوودیە ئەنجامیدابوو، سعوودیە وەڵامی دایەوە بە بەڵگەنامەکردنی ھەموو ئەو ڕێککەوتنە سنوورییانەی کە لە مانگی حوزەیرانی ١٩٩١ لەگەڵ عێراق لە نەتەوە یەکگرتووەکاندا دانوستانیان لەسەر کرابوو، بەم شێوەیە بوونی یاسایی بۆ ناوچە سعوودیە-عێراقییە بێلایەنەکە کۆتایی ھات و بەشێکی زۆری بۆ سعوودیە مایەوە.    
 سەرچاوەکان 

پۆل:سەدەی ٢٠ەم لە عێراق